Projekat „Lokalni integrisani razvoj“ (LIR)

SMJERNICE ZA PODNOŠENJE PRIJAVE

I

PRIJAVNI OBRAZAC

ZA PODNOSIOCE PRIJAVE NA JAVNI POZIV ZA IZRAŽAVANJE INTERESA ZA PODRŠKU FIZIČKIM LICIMA S PODRUČJA JEDINICA LOKALNE SAMOUPRAVEFOČA, GORAŽDE, KONJIC, MOSTAR, VAREŠ, DOBOJ, MAGLAJ, SREBRENIK, TUZLA, ŽEPČE, ŽIVINICE, BIJELJINA, MODRIČA, ODŽAK, ORAŠJE, ŠAMAC, BANJA LUKA, ČELINAC, GRADIŠKA, NOVI GRAD, DOMALJEVAC-ŠAMAC I PRIJEDOR

ZA UČEŠĆE U PROGRAMUZA RAZVOJ PREDUZETNIŠTVA I PODRŠKU OSNIVANJU PREDUZEĆA(START-UP)

Sarajevo, 7. april2017. godine

**1. Opće informacije**

Projekat „Lokalni integrisani razvoj“ (LIR) je trogodišnja inicijativa (2016.–2018.) koju primarno finansira Evropska unija (EU), a provodi Razvojni program Ujedinjenih nacija (UNDP) u saradnji sa Ministarstvom za ljudska prava i izbjeglice Bosne i Hercegovine (BiH), Ministarstvom razvoja, poduzetništva i obrta Federacije Bosne i Hercegovine (FBiH), Ministarstvom uprave i lokalne samouprave Republike Srpske (RS) i dva entitetska saveza opština/općina i gradova. Projekat LIR se implementira u 21 jedinici lokalne samouprave (JLS) u BiH.

Projekat ima za cilj podizanje životnog standarda i povećanje socijalne kohezije u BiH putem inkluzivnog održivog socioekonomskog razvoja. Specifični cilj projekta LIR je stimulacija odgovornog i dobrog upravljanja, ekonomskog razvoja te promocija socijalne inkluzije na lokalnom nivou kroz integrisani lokalni razvoj, prvenstveno u područjima pogođenim poplavama kao i onim s velikim procentom povratnika/interno raseljenih lica.

U okviru komponente za ekonomski oporavak, projekat LIR će direktno podržati privatni sektor te potencijalne investitore kako bi se osigurao ekonomski rast te stvorila nova radna mjesta i prihodi. Također, projekat LIR predviđa pomoć i za dugoročno nezaposlene i socijalno isključene kategorijestanovništva (s naglaskom na povratnike, Rome, interno raseljene i dugotrajno nezaposlene osobe). Osim toga, projekat LIR planira podržati jedinice lokalne samouprave, u saradnji sa zavodima za zapošljavanje ili centrima za socijalnu pomoć, u realizaciji kvalitetnih i efikasnih programa podrške zapošljavanju kroz javne radove ili slične mjere za zapošljavanje, te na taj način pružiti podršku dugoročno nezaposlenim i socijalno isključenim kategorijama stanovništva u odabranim JSL.

Na osnovu identifikovanih potreba, projekat LIR će pokrenuti program za razvoj poduzetništva i podršku osnivanju preduzeća kako bi se povećala sveukupna ekonomska aktivnost u odabranim lokalitetima i kreirala nova radna mjesta, sa posebnim fokusom na socijalno isključene kategorije stanovništva.

**2. Ciljevi**

Ovim javnim pozivom se pozivaju sva fizička licasa područja partnerskih JLS (Foča, Goražde, Konjic, Mostar, Vareš, Doboj, Maglaj, Srebrenik, Tuzla, Žepče, Živinice, Bijeljina, Modriča, Odžak, Orašje, Šamac, Banja Luka, Čelinac, Gradiška, Novi Grad, Domaljevac-Šamac i Prijedor)da podnesu prijavu za učešće u programu za razvoj poduzetništva i podršku osnivanju preduzeća, implementiranog od strane projekta LIR.

**Osnovni ciljevi Start-up programa su:**

1. Unapređenje i promocija preduzetništva i preduzetničkog duha u partnerskim JLS kroz podršku do 40 polaznika;
2. Poboljšanje socioekonomske situacije u odabranim JLS kroz registraciju novih preduzeća i stvaranje novih radnih mjesta;
3. Jačanje poslovne infrastrukture i, na bazi ostvarenih rezultata i iskustava, stvaranje modela za buduću podršku novim poduzetnicima u poslovanju.

**Ciljna grupa:**Na javni poziv se mogu prijaviti fizička lica[[1]](#footnote-2) koja su nastanjena na teritoriji partnerskih JLS i koja ispunjavaju neophodne uslove navedene u sekciji4. *Kriteriji za prijavu*.

**3. Opis planirane podrške**

U okviru ovog javnog poziva, podnosiocima prijava će biti na raspolaganju sljedeći paketpodrške:

1. Specijalistički višednevni trening program za preduzetnike;
2. Bespovratna finansijska podrška za realizaciju do 5 najbolje ocijenjenih biznis planova;
3. Mentorska podrška i praćenje tokom prve godine poslovanja.

Navedeni program će biti implementiran kroz tri glavne aktivnosti:

1. **Specijalistički višednevni trening program za preduzetnike**

Navedeni specijalistički trening program će obuhvatiti ključne tematske module za pokretanje i vođenje biznisa, uključujući preduzetničke kompetencije, generisanje poslovnih ideja, marketinšku strategiju, proizvodne planove, finansijsku analizu, izradu biznis plana, registraciju preduzeća i sl. Od odabranih učesnika programa se očekuje da po njegovom završetku imaju kompletirane biznis planove za svoje poslovne ideje sa kojima će konkurisati za dodjelu bespovratnih sredstava podrške za pokretanje vlastitog biznisa. Planirani broj učesnikaprograma podrške poduzetnicima je 40polaznika.Tačne lokacije održavanja treninga će se definisati nakon završenog procesa odabira i izrade konačne liste učesnika.

1. **Dodjela bespovratnih finansijskih sredstava podrške najbolje ocijenjenim biznis planovima od strane projekta LIR**

U ovoj fazi će se izvršiti komisijska evaluacija izvodljivosti i kvaliteta biznis planova koji će biti završeni u prvoj fazi od strane učesnika programa. Okvirno je planirano da do 5polaznika/biznis planova bude podržano od strane projekta LIRkroz dodjelu bespovratnih finansijskih sredstava u pojedinačnom iznosu do 7,000.00 KM u zavisnosti od planirane djelatnosti i samog biznis plana. Bespovratna sredstva će se morati utrošiti isključivo za troškove registracije preduzeća i nabavku osnovnih sredstava.

**U slučajevima gdje je biznis planom predviđeno sufinansiranje/finansiranje troškova registracije biznisa od strane LIR projekta, dodjela sredstava odabranim korisnicima** će se izvršiti putem plaćanja u 2 tranše, od čega će iznos prve tranše biti jednak ukupno procijenjenim troškovima registracije biznisa, dok će razlika sredstava biti isplaćena putem druge tranšenakon što korisnik dostavi dokumentovane dokaze o registraciji biznisa.

**U slučajevima gdje biznis planom nije predviđeno finansiranje/sufinansiranje troškova registracije biznisa od strane LIR projekta,dodjela sredstavaodabranim korisnicima** će se izvršiti jednokratnom isplatom cjelokupnog odobrenog iznosa nakon što korisnik dostavi dokumentovane dokaze o registraciji biznisa.

Detaljan prikaz prihvatljivih i neprihvatljivih troškova je kako slijedi:

**Prihvatljivi troškovi**

* Troškovi registracije biznisa (npr. troškovi taksi, advokatske usluge, troškovi kopiranja i ovjeravanja dokumenata, izrada pečata i sl.);
* Troškovi nabavke proizvodnih mašina i opreme neophodne za otpočinjanje poslovanja (npr. nabavka fiskalne kase, nabavka potrebne opreme za započinjanje proizvodnje i sl.).

**Neprihvatljivi troškovi**

* Osnivački kapital ukoliko je predviđeno osnivanje d.o.o. preduzeća;
* Troškovi zaposlenika (plate);
* Nadoknade za projektne partnere koji su angažirani na implementaciji aktivnosti;
* Dugovanja i rezerve za gubitke;
* Dugovanja po kamati;
* Troškovi režija i održavanja (voda, struja, grijanje, komunalni otpad, telekomunikacije,upravljanje zgradom, internet i sl.);
* Kupovina, obnova, rekonstrukcija, modernizacija objekata za ličnu upotrebu;
* Kupovina, obnova, rekonstrukcija, modernizacija objekata za najam ili prodaju;
* Izvršavanje radova ili osiguravanje robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
* Doprinosi za dobrovoljna zdravstvena ili mirovinska osiguranja koji nisu obavezna prema zakonodavstvu;
* Kazne i troškovi sudskog spora;
* Plaćanja neoporezivih bonusa zaposlenima;
* Bankovni troškovi za otvaranje i vođenje računa, naknade za finansijske transfere i drugi troškovi u potpunosti finansijske prirode;
* Kamate;
* Trošak police osiguranja imovine (uključuje i imovinu nabavljenu iz projekta);
* Ostali troškovi nespomenuti kao prihvatljivi;
* Studijske posjete;
* Stavke već finansirane u sklopu nekog drugog projekta;
* Kupovina i iznajmljivanje zemljišta i postojećih zgrada;
* Troškovi konverzije, nadoknada ili gubici prilikom konverzije valuta;
* Kreditiranje trećih osoba;
* Ostali troškovi koji nisu relevantni za implementaciju biznis plana.

***Napomene:***

*Svi troškovi koji su nastali u periodu prijepotpisivanja ugovora sa projektom LIR spadaju u kategoriju neprihvatljivih troškova.*

*Bespovratna sredstva podrške će biti dodijeljena najuspješnijim polaznicima na bazi kompetitivnog procesa odabira i stručne procjene izvodljivosti, kvaliteta i opravdanosti poslovnih ideja. Samo učešće u ovom programu ne podrazumijeva automatsku dodjelu bespovratnih sredstava.*

*Djelatnosti koje neće biti podržane kroz ovaj javni poziv uključuju primarnu poljoprivrednu proizvodnju, ugostiteljske i trgovačke djelatnosti, proizvodnju duhana i duhanskih proizvoda, proizvodnju alkohola i pića, proizvodnju oružja te proizvodnju i promet proizvoda i usluga koji nisu dozvoljeni po BiH zakonima i propisima.*

*Ukoliko je podnosilac prijave bio korisnik UNDP podrške u proteklom periodu, UNDP zadržava pravo da uzme u obzir rezultate koji su ostvareni kroz te programe prije nego što donese odluku o uključivanju bivših ili sadašnjih korisnika u novi UNDP program pomoći.*

1. **Pružanje mentorske podrške tokom prve godine poslovanja**

Tokom konkretizacije svojih poslovnih ideja, korisnici koji dobiju bespovratna sredstva će imati obezbijeđenu stručnu mentorsku podršku od strane projekta LIR i partneratokom prve godine poslovanja kako bi se pružila dodatna podrška novoosnovanim preduzećima te odgovorilo na povećan rizik poslovanja i uticalo na održivost registrovanih biznisa.

Indikativni vremenski okvir trajanja projektne podrške odabranim korisnicima je u periodu maj 2017. godine-juni 2018. godine. UNDP zadržava pravo da izmijeni ili produživremenski okvir u zavisnosti od broja odabranih korisnika i dinamike implementacije projekta.Također, UNDP zadržava pravo da izmijeni uslove i odredbe iz ovog javnog poziva, uključujući broj polaznika, iznos podrške, vrstu podrške i sl.

**Nepotpune prijave se neće uzimati u razmatranje.**

## Kriteriji za prijavu

Po osnovu ovog javnog poziva prijaviti se mogu fizička licakoja ispunjavaju**sljedeće osnovne kriterije:**

* Podnosilac prijave mora imati prebivalište na teritoriji navedenih jedinica lokalne samouprave;
* Podnosilac prijave treba imati kvalitetnu poslovnu ideju i želju da se bavi vlastitim biznisom;
* Podnosilac prijave do datuma podnošenja prijave nije koristio bespovratna sredstva iz drugih izvora (sredstva nivoa vlasti, donatorska sredstva i sl.) u svrhu samozapošljavanja i/ili pokretanja biznisa;
* Podnosilac prijave ima status nezaposlene osobe i nalazi se na evidenciji nadležnog biroa za zapošljavanje;
* Ispravno popunjena i potpisana prijava o učešću podnosioca u Start-up programu te popunjena i potpisana izjava o učešću u Start-up programu.

**Dodatni kriteriji(ovi kriteriji nisu eliminatorni te će se posebno bodovati):**

* Podnosilac je pretrpio/la materijalnu štetu od poplava tokom maja 2014. godine;
* Podnosilac živi u domaćinstvu u kojem su svi članovi nezaposleni, odnosno u kojem samo jedan član ima zaposlenje. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa;
* Podnosilac prijave živi u domaćinstvu koje ima 5 ili više članova domaćinstva;
* Podnosilac je samohrani roditelj;
* Podnosilac prijave je osoba mlađa od 30 godina starosti;
* Podnosilac prijave ima ili je imao status povratnika ili raseljene osobe;
* Podnosilac ima status osobe sa invaliditetom ili posebnim potrebama;
* Podnosilac prijave dolazi iz reda Romske populacije;
* Podnosilac prijave je žena.

Ukoliko je ukupan broj potencijalnih korisnika koji ispunjavaju navedene uslove veći od broja korisnika koji mogu biti podržani, prednost će se davatikorisnicima koji ispunjavaju veći broj dodatnih kriterija.

1. **Smjernice za prijavu i potrebna prateća dokumentacija**
2. Nakon što projekat „Lokalni integrisani razvoj“ objavi poziv za podnošenje prijava, sva zainteresirana fizička licakoja su nastanjena na području odabranih jedinica lokalne samouprave i ispunjavaju osnovne kriterije, mogu preuzeti odgovarajuće obrasce za prijave u zgradi jedinice lokalne samouprave u kojoj žive ili sa web stranice [**http://www.ba.undp.org**](http://www.ba.undp.org).
3. Fizička lica koja ispunjavaju uslove se pozivaju da dostave prijave, uključujući i svu potrebnu prateću dokumentaciju koja je navedena u nastavku, najkasnije do **05.05.2017.godine do 17:00 sati.**Aplikacije se mogu dostaviti putem preporučene pošte, kurirske pošte ili ličnou UNDP ured:
   1. **Sarajevo: Zmaja od Bosne bb, 71000 Sarajevo (UN House)**

Dokaz da je aplikacija dostavljena u roku predstavlja datum na otpremnici, poštanski žig ili priznanica.

**Sve prijave koje se dostavljaju po osnovu ovog javnog poziva moraju biti predane u zatvorenoj koverti naslovljene na „PROJEKAT LOKALNI INTEGRISANI RAZVOJ – JAVNI POZIV ZA UČEŠĆE U PROGRAMU RAZVOJA PREDUZETNIŠTVA I PODRŠKU OSNIVANJU PREDUZEĆA (START-UP)“.**

1. Za sve dodatne informacije i pojašnjenja tokom perioda podnošenja prijava, podnosioci zahtjeva mogu direktno uputiti pitanja, upite i zahtjeve u pisanoj formi, na broj faksa +387 33 552 330 ili e-mail [registry.ba@undp.org](mailto:registry.ba@undp.org).
2. Obrasci s nepotpunim podacima će biti odbijeni (označiti s nulom (0) ako podaci nisu navedeni).
3. Prijave koje ne sadrže potrebnu prateću dokumentaciju se neće razmatrati.

**Pored ispravno popunjenog i potpisanog obrasca za prijavuza učešće u programuRAZVOJA PREDUZETNIŠTVA I PODRŠKU OSNIVANJU PREDUZEĆA (START-UP)(str. 11-14) i izjave o saglasnosti (str. 15)**,fizička lica koja se prijavljuju za učešće trebaju dostaviti prateću dokumentaciju, koja je navedena u nastavku.

***Popis prateće dokumentacije***

1. Obavezna dokumentacija:

* Kopija lične karte- obična kopija, ne mora biti ovjerena;
* CIPS prijava (ne starija od 30 dana)-original ili ovjerena fotokopija;
* Kućna lista za domaćinstvo podnosioca prijave sa datumom izdavanja iz perioda trajanja javnog poziva- original ili ovjerena kopija;
* Potvrda sa nadležnog biroa za zapošljavanje da podnosilac prijave ima status nezaposlene osobe ne starija od 30 dana- original ili ovjerena kopija;
* Potvrda sa nadležnog biroa za zapošljavanje za sve nezaposlene punoljetne članove domaćinstva ne starija od 30 dana- original ili ovjerena kopija.

1. Dodatna dokumentacija

* Potvrda/prijava o pretrpljenoj materijalnoj šteti – općina/opština ili druga nadležna institucija (podnosi se ukoliko je podnosilac pretrpio štetu tokom poplava u maju 2014. godine)-obična kopija, ne mora biti ovjerena;
* Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece)- obična kopija, ne mora biti ovjerena;
* Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili opštine/grada koja potvrđuje status raseljene osobe- obična kopija, ne mora biti ovjerena;
* Potvrda o statusu osobe sa invaliditetom ili posebnim potrebama (samo ukoliko je osoba koja podnosi prijavu osoba sa invaliditetom ili posebnim potrebama)- obična kopija, ne mora biti ovjerena.

#### Uloge i odgovornosti strana

Projekat „Lokalni integrisani razvoj“će pružiti podršku i tehničku pomoć odabranim korisnicimakoja će se dodjeljivati u okviru raspoloživih sredstava projekta.

Svi podnosioci prijava po osnovu ovog javnog poziva će morati potpisati Izjavu o saglasnosti, kojom izražavaju svoju spremnost da zadovolje sljedeće zahtjeve (Izjava o saglasnosti dostupna u nastavku, str. 15):

* pružanje svih relevatnih informacija na zahtjev UNDP-a;
* učešće u obukama organiziranim od straneUNDP-a;
* u slučaju da budu odabrani za dodjelu bespovratnih sredstava, osiguraju namjensko trošenje sredstava sukladno odobrenoj namjeni i odobrenim iznosima;
* osiguraju aktivno i svrsishodno učešće tokom cjelokupne implementacije projekta i poštivanje svih ostalih dogovorenih obaveza i odgovornosti.

1. **Proces odabira**

Izbor korisnika pomoći poosnovu ovog javnog poziva će vršiti Komisija za odabir imenovana od strane UNDP-a koja će djelovati na nivou JLS ili grupe JLS, uz učešće vanjskih kvalifikovanih stručnih članova.

Komisija će razmatrati prijave u skladu sa odredbama ovog javnog poziva. Rezultati o izboru korisnika projekta bit će objavljeni na oglasnoj ploči opština/općina i web stranici [**http://www.ba.undp.org**](http://www.ba.undp.org).

Izbor korisnika na nivou programa***razvoja poduzetništva i podršku osnivanja preduzeća***

će se odvijati u dvije glavnefaze, uključujući:

***Prva faza: Usklađenost i evaluacija prijava po kriterijima iz javnog poziva***

* Komisija za odabir provodi pregled prijava i pregled usklađenosti prijave s administrativnim zahtjevima;
  + Provjera da li su ispunjeni svi osnovni kriteriji;
  + Provjera da li je dostavljena sva potrebna dokumentacija.

***Druga faza: Izrada konačne liste odabranih korisnika za učešće u specijalističkom programu razvoja poduzetništva i podršku osnivanja preduzeća***

* Komisija za odabir će na osnovu dostavljenog projektnog prijedloga i raspoloživih informacija izvršiti vrednovanje i bodovanje pristiglih prijava tenapraviti konačnurang listu odabranih korisnika koji će učestvovati u specijalističkom programuprogramu razvoja poduzetništva i podršku osnivanja preduzeća.

***Napomena:*** Odabir korisnika po osnovu ovog javnog poziva će se vršiti na bazi iznad navedenih faza.

**Dodjela bespovratne pomoći za osnivanje preduzeća**

Po završetku specijalističkog trening programa, Komisija za odabir će na osnovu izrađenih biznis planova tokom trajanja trening programa izvršiti njihovo vrednovanje i bodovanje, sa posebnim fokusom na tržišni potencijal i realizaciju poslovne ideje, kompetencije podnosioca i inovativnost proizvoda/usluge.Shodno tome, Komisija će odabrati do 5 najboljih poslovnih ideja koje će biti nagrađene kroz grant sredstva u iznosu do 7,000KM.

***VAŽNO:***

**U slučaju da se kroz proces evaluacije i verifikacije podataka iz prijava dođe do saznanja o lažnom predstavljanju i davanju netačnih informacija, podnosilac prijave će po automatizmu biti isključen iz projekta.**

1. **Evaluacija**

Kako je i prikazano u sekciji 7. Proces odabira, sve dostavljene prijave po osnovu ovog javnog poziva će se ocjenjivati u dvije faze od strane Komisije za odabir, u skladu sa ispod propisanim kriterijima, pri čemu je svaka faza eliminatorna.Važno je napomenuti da će se faza odabira najboljih poslovnih ideja i dodjele grant sredstava realizovati u narednom periodu u zavisnosti od vremenske dinamike implementacije trening programa i podnošenja biznis planova.

**KORAK 1. OTVARANJE PRISTIGLIH PRIJAVA, PROVJERA ISPUNJENOSTI OSNOVNIH KVALIFIKACIONIH I ADMINISTRATIVNIH ZAHTJEVA I KRITERIJA**

U sklopu prve faze, po prijemu i otvaranju prijava fizičkih lica, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve **osnovne kvalifikacione i administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijava neće biti dalje razmatrana.

|  |  |  |  |  |
| --- | --- | --- | --- | --- |
| **ISPUNJENOST OSNOVNIH KVALIFIKACIONIH KRITERIJA** | | | | |
| **Provjera ispunjenosti osnovnih kvalifikacionih kriterija** |  | **DA** | **NE** |
| Podnosilac prijave ima prebivalište na teritoriji navedenih jedinica lokalne samouprave |  |  |  |
| Podnosilac prijave ima kvalitetnu poslovnu ideju i želi da se bavi vlastitim biznisom |  |  |  |
| Podnosilac prijave do datuma podnošenja prijave nije koristio bespovratna sredstva iz drugih izvora (sredstva nivoa vlasti, donatorska sredstva i sl.) u svrhu samozapošljavanja i/ili pokretanja biznisa |  |  |  |
| Podnosilac prijave ima status nezaposlene osobe i nalazi se na evidenciji nadležnog biroa za zapošljavanje |  |  |  |
| Ispravno popunjena i potpisana prijava o učešću korisnika u Start-up programu te popunjena i potpisana izjava o učešću u Start-up programu |  |  |  |
| **ISPUNJENOST ADMINISTRATIVNIH ZAHTJEVA I KRITERIJA** | | | | |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
| Kopija lične karte |  |  |  |
| CIPS prijava |  |  |
| Kućna lista za domaćinstvo podnosioca prijave sa datumom izdavanja iz perioda trajanja javnog poziva |  |  |
| Potvrda sa nadležnog biroa za zapošljavanje da podnosilac prijave ima status nezaposlene osobe ne starija od 30 dana |  |  |
| Potvrda sa nadležnog biroa za zapošljavanje za sve nezaposlene članove domaćinstva ne starija od 30 dana |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije. **Dodatni kriteriji nisu eliminatornii njihovo neispunjavanje ili djelimično ispunjavanje neće diskvalifikovati podnosioca iz procesa evaluacije.** Lista ispunjenosti dodatnih kriterija i pripadajuće dokumentacije je kako slijedi: | | | |
| **Dodatna dokumentacija:** |  | **DA** | **NE** |
| Potvrda/prijava o pretrpljenoj materijalnoj šteti 2014. godine |  |  |  |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) |  |  |  |
| Potvrda za povratnike ili potvrda za raseljene osobe |  |  |  |
| Potvrda o statusu osobe sa invaliditetom ili posebnim potrebama |  |  |  |

**KORAK 2. VREDNOVANJE I BODOVANJE PRISTIGLIH PRIJAVA**

**Evaluacijska ljestvica**

|  |  |  |
| --- | --- | --- |
| **Dodatni kriteriji** |  | **Maksimalan broj bodova** |
| Podnosilac prijave je osoba mlađa od 30 godina starosti |  | 10 |
| Podnosilac prijave je žena |  | 10 |
| Podnosilac živi u višečlanom domaćinstvu:   1. Domaćinstvo od 7 i više članova-10 bodova 2. Domaćinstvo od 5-6 članova-5 bodova 3. Domaćinstvo do 4 i manje članova-0 bodova |  | 10 |
| Podnosilac prijave je pretrpio materijalnu štetu u poplavama 2014. godine |  | 5 |
| Podnosilac prijave je samohrani roditelj |  | 5 |
| Podnosilac prijave ima ili je imao status povratnika ili raseljene osobe |  | 5 |
| Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa:   1. Svi članovi nezaposleni-10 bodova 2. 1 član zaposlen-5 bodova 3. 2 i više članova zaposleno-0 bodova |  | 10 |
| Kvalitet prezentirane poslovne ideje:   1. Ideja je vrlo kvalitetna i jasno prezentirana te je budžet popraćen narativnim opisom i objašnjenjem- od 26 do 40bodova; 2. Ideja je kvalitetna i dobro prezentirana te je budžet djelomično popraćen narativnim opisom i objašnjenjem - od 11 do 25 bodova; 3. Ideja nije zadovoljavajućeg kvaliteta i nije adekvatno prezentirana, budget je nejasan-od 1 do 10 bodova; 4. Ideja je vrlo loša i loše prezentirana bez objašnjenja i budžeta - 0 bodova. |  | 40 |
| Podonosilac prijave dolazi iz reda Romske populacije |  | 5 |
| **Ukupan broj bodova:** |  | **100** |

LID Projekat neće uzeti u razmatranje prijave koje imaju manje od 50 bodova. Nakon ocjenjivanja prijedloga u skladu sa iznad navedenim kriterijima, definirat će se preliminarna ranglista u skladu sa ostvarenim brojem bodova. Nakon toga, u sklopu druge faze procesa selekcije će se izvršiti procjena tačnosti informacija navedenih u obrascu za prijavu i izraditi konačna lista odabranih korisnika za učešće u programu obuke.

1. **Indikativni vremenski okvir**

Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| **Objava poziva** | 07.04.2017 |
| **Krajni rok za dodatne upite i pojašnjenja** | 28.04.2017 |
| **Rok za podnošenje prijava** | 05.05.2017 |
| **Obavijest o konačnim rezultatima poziva** | 15.05.2017 |
| **Početak implementacije Start-up programa** | Druga polovina maja 2017. godine |

**OBRAZAC ZA PRIJAVU FIZIČKIH LICA[[2]](#footnote-3)**

|  |  |  |  |  |  |  |
| --- | --- | --- | --- | --- | --- | --- |
| Projekat „Lokalni integrisani razvoj“Prijava za učešće u programu razvoja poduzetništva i podršku osnivanja preduzeća | | | | | | |
| 1. ***OPĆE informacije o podnosiocu prijave*** | | | | | | |
| Ime i prezime: | | | | | | |
| Datum rođenja: | JMBG: | | | Broj telefona: | | |
| Kontakt e-mail: | | | | | | |
| Adresa: | | | | | | |
| Opština/Općina: | | | | | | |
| Stručna sprema: | | | | | | |
| Zanimanje: | | | | | | |
| Prethodno radno iskustvo (u kratkim crtamanavesti relevantne informacije kao što su broj godina iskustva, poslodavci kod kojih ste radili, opisiradnih mjesta i sl.):[[3]](#footnote-4) | | | | | | |
| Da li se želite baviti vlastitim biznisom:Da □ Ne □ | | | | | | |
| Informacije o članovima domaćinstva: | | | | | | |
| Ime i prezime | | Spol (M/Ž) | JMBG | | Porodični odnos | Starost |
|  | |  |  | |  |  |
|  | |  |  | |  |  |
|  | |  |  | |  |  |
|  | |  |  | |  |  |
|  | |  |  | |  |  |
|  | |  |  | |  |  |
|  | |  |  | |  |  |
|  | |  |  | |  |  |
| Da li posjedujete vlastitu stambenu jedinicu? Da □ Ne □ | | | | | | |
| Ukoliko je odgovor da, da li su ostali objekti u Vašem vlasništvu na prostoru opštine/općine boravišta?  Da □ Ne □ | | | | | | |
| Da li ste pretrpjeli štetu tokom poplava u maju 2014. godine: Da □ Ne □ | | | | | | |
| Da li je navedena stambena jedinica stradala u poplavama: Da □ Ne □ | | | | | | |
| Status samohranog roditelja: Da □ Ne □ | | | | | | |
| Status povratnika ili raseljene osobe: Da □ Ne □ | | | | | | |
| Da li pripadate nekoj od socijalno isključenoj kategoriji stanovništva: Da □ Ne □  Ukoliko je odgovor da, navedite kategoriju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | |
| Da li ste u protekle 3 godine učestvovali u nekom od UNDP-ovih projekata? Da □ Ne □  Ukoliko je odgovor da, ispod navedite u kojem projektu i kojoj aktivnosti ste učestvovali:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | |
| Da li ste do datuma podnošenja ove prijave bili korisnik bespovratnih sredstava iz drugih izvora (sredstva nivoa vlasti, donatorska sredstva i sl.) u svrhu samozapošljavanja i/ili  pokretanja biznisa? Da □ Ne □ | | | | | | |

|  |  |  |  |
| --- | --- | --- | --- |
| 1. ***PODACI O SOCIJALNOM STATUSU PODNOSIOCA*** | | | |
| Radni status (za članove domaćinstva između 18 i 65 godina starosti) | | | |
| Ime i prezime člana domaćinstva | Zaposlen/a (DA/NE, ukoliko DA, navesti gdje i naziv radnog mjesta) | Nezaposlen/a (DA/NE) | Student/ica Penzioner/ka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| 1. ***POSLOVNA IDEJA*** | |
| **Naziv poslovne ideje:** |  |
| **Kratak opis poslovne ideje*(ukoliko je ponuđeni prostor nedovolja, podnosioc prijave može napisati u posebnom dokumentu)*:** |  |
| **Sektor (npr. IT, metal, drvo itd.):** |  |
| **Navesti da li je u pitanju proizvodnja, prerada ili uslužna djelatnost:** |  |
| **Glavni ciljevi poslovne ideje:** |  |
| **Ukratko opišite na koji način bi se izvršila realizacija poslovne ideje (npr. vremenski period, potrebna radna snaga, potrebna materijalna/proizvodna sredstva i sl.):** |  |
| **Opišite Vaše prethodno radno iskustvo u vezi implementacije navedene poslovne ideje:** |  |
| **Opišite na koji način predložena poslovna ideja odgovara potrebama tržišta:** |  |
| **Ostali relevantni podaci za Vašu poslovnu ideju:** |  |

|  |  |  |  |  |  |
| --- | --- | --- | --- | --- | --- |
| 1. ***OKVIRNI BUDŽET ZA REALIZACIJU POSLOVNE IDEJE (U KM)[[4]](#footnote-5)*** | | | | | |
|  | | | | |  |
| R/B | Vrsta troška | Iznos bez PDV-a | Iznos PDV-a | Iznos sa PDV-om | Izvor(i) finansijskih sredstava (vlastita, kredit itd.) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
|  |  |  |  |  |  |
| **UKUPNO (u KM)** | |  |  |  |  |

|  |  |
| --- | --- |
| Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovim potvrđujem tačnost navedenih podataka i prihvatam da netačnost navoda u ovoj prijavi znači automatsku diskvalifikaciju mog učešća u projektu „Lokalni integrisani razvoj“. | |
| Potpis: | Datum: |

**IZJAVA O SAGLASNOSTI**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*ime i prezime podnosioca prijave/*, saglasan sam da ukoliko budem odabran za učešće u projektu „Lokalni integrisani razvoj“, na zahtjev UNDP-a:

* pružim sve relevantne informacije koje se tiču mog učešća u projektu „Lokalni integrisani razvoj“;
* aktivno učestvujem u obukama organizovanimod strane UNDP-a;
* u slučaju da budem odabran/a za dodjelu bespovratnih sredstava, osiguram namjensko trošenje sredstava sukladno odobrenoj namjeni i odobrenim iznosima;
* osiguram aktivno i svrsishodno učešće tokom cjelokupne implementacije projekta i poštivanje svih ostalih dogovorenih obaveza i odgovornosti.

Potpis: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_

1. Termini navedeni u ovom pozivu kao što su lice, podnosilac, član, korisnik i sl. su rodno neutralni i odnose se na pripadnike oba spola. [↑](#footnote-ref-2)
2. Kao odgovor na pitanja iz obrazca za prijavu koja nisu primjenjiva u Vašoj situaciji, u polju predviđenom za odgovor na ta pitanja trebate navesti nulu (0). [↑](#footnote-ref-3)
3. Sukladno ukazanoj potrebi, u obrascu možete dodavati nove redove ili proširiti postojeće. [↑](#footnote-ref-4)
4. U priloženoj tabeli podnosioci mogu dodavati nove redove sukladno ukazanoj potrebi. [↑](#footnote-ref-5)